L'Eliana acull la presentació de la campanya de recollida de residus d'aparells elèctrics i electrònics del CVI
Sin fecha

El Consorci València Interior (CVI), ens públic al qual pertany l'Eliana, presenta aquest dimarts, 17 de desembre, a les 17 hores la seua Campanya de Conscienciació i Sensibilització de Recollida Selectiva de Residus d'Aparells Elèctrics i Electrònics (RAEE).

L'objectiu de la campanya, que porta per nom De-volta a la botiga, és informar la ciutadania sobre com depositar correctament aquest tipus de residus i incentivar el seu reciclatge per a aconseguir punts d’El Meu Compte Ambiental, depositant correctament aquests residus en els llocs destinats per a això (botigues, ecomóvil o ecoparcs).

La campanya es presentarà en l'Espai Vicent Tarazona, dins del Parc de la Pineda, als veïns i veïnes en un acte que comptarà amb la presència de l'alcalde, Salvador Torrent, així com de la nostra veïna Melani, que pretén animar als assistents al correcte reciclatge per la seua implicació amb el Medi Ambient. També estarà present el president del Consorci i alcalde de Riba-roja del Túria, Robert Raga.

Aquesta acció de carrer comptarà amb la instal•lació d'un ecomóvil i un espai que simular a un comerç d'electrodomèstics per a informar i sensibilitzar a la ciutadania sobre la importància de reciclar els RAEE domèstics correctament, ja que contenen restes i materials tòxics i altament contaminants per al Medi Ambient.